בשישי בשבת חמישה-עשר יום לחודש כסלו שנת חמשת אלפים ושבע מאות ושבעים ותשע לבריאת העולם למנין שאנו מונים כאן, באדמת פּוֹגוּסט בסַאוּגָטוּק במקום שנקרא ווסטפורט במדינת קונטיקט, בני הזוג האהובים \_\_\_\_\_\_\_\_\_, בת \_\_\_\_\_\_\_\_\_, ו \_\_\_\_\_\_\_\_\_, בן \_\_\_\_\_\_\_\_\_, נכנסו בברית הדדית זו כשותפים שווי-ערך, בני-זוג אוהבים ותומכים לחיים.

אנו מתחייבים לקיים בית שיהיה מבוסס על השקפה של אהבת החיים, על חתירה לאמפתיה פעילה ולשיתוף פעולה, ועל ערכים משותפים של חופש וחמלה לכל היצורים החיים והקהילות.

אנו מתחייבים, כמיטב יכולותינו, לוודא שלכל אחד מאיתנו יש אוכל מזין, קורת-גג, לבוש, וכל מה שיספק את צרכינו ורצונותינו ויהיו לנו האמצעים הסבירים לספקו, גם כאשר אחד מבני הזוג יוכל לתרום פחות מהשני. אנו מתחייבים לשוויון בחלוקת הנטל בפעילויות משמעותיות, לרבות עבודות הבית ודאגה לילדים.

אנו מתחייבים לפנות זמן איכות זו עבור זה מדי יום, בין אם כל היום או כמה דקות ממנו. זו מטרתנו, להתמודד עם החיים כצוות ולהתמקד בבנייה זו של זה. בעת שנחלוק את חוויות היומיום, אנו מבטיחים לשאוף לאינטימיות שתאפשר לנו לבטא את מחשבותינו ורגשותינו הכמוסים ביותר, להיות רגישים תמיד לצרכים הרוחניים, המנטליים, הפיזיים, והרגשיים זו של זה, לחלוק את רגעי האושר של חיינו ולתמוך ולנחם זו את זה ברגעי הצער.

המשפחה היא בעלת חשיבות עליונה, ומשפחותינו המורחבות והמעורבות נכללות בכך. אם מי מחברי משפחתנו יזדקק לנו, נעשה כמיטב יכולתנו לעזור להם בכך שנציע להם מקום לשהות בו, ארוחה, תמיכה רגשית, וכל סיוע שנוכל לספק ויהיה בו צורך. חברים שיזדקקו לעזרה יוכלו תמיד לפנות אלינו, ונעשה למענם את מה שאנו יכולים. כשם שאנו עוזרים זו לזה, נעניק עזרה לכדור הארץ וליצורים החיים בו, באמצעות מחויבותינו החברתיות, חיי היומיום שלנו, תזונתנו המוסרית, ופעולות הגומלין בינינו ובין הדורות הצעירים והבאים.

אנו מתחייבים להיות מעורבים בקהילותינו היהודית והמקומית, וכאזרחי העולם. אנו מתחייבים לתיקון עולם, לפעולה ישירה, לעזרה הדדית ולנתינה על פי עיקרון הצדקה.

נתמודד עם מחלוקות באמצעות הקשבה פעילה ולא שיפוטית זו לזה, נביע את רגשותינו בפתיחות ובכנות, ננסה להגיע להסכמות משותפות, ונכבד את המרחב של כל אחד מאיתנו כאשר נתבקש. שנינו מסכימים לבקש עזרה ממקורות חיצוניים כשיהיה בכך צורך, כיחידים או כזוג.

נגדל את ילדינו בידיעה שבבוא היום הם יהיו אנשים בוגרים, וזוהי חובתנו להכינם לקראת זאת באופן הטוב ביותר. אנו מאמינים שחופש, בחירה ומשחק משחררים את היצרים הטבעיים ללמוד ולצמוח כיחידים המשולבים בקהילות גדולות. בעת שנחלוק את מסורותינו התרבותיות והרוחניות, היהודית והאירית, עם ילדינו, נעודד אותם לחקור וליצור את ההשקפות ואת אורח החיים שיעזרו להם ויעצימו אותם כאנדיבידואלים.

בזמנים של מחלה, גדולה כקטנה, אנו מסכימים להתייצב זו לצד זה, לדאוג זו לזה, ולספק או למצוא את התמיכה הנדרשת. נפעל זו למען זה על מנת לקבל את הטיפול והסיוע שרצינו או ביקשנו. אם אחד מאיתנו יהיה במצב שבו לא יהיה מסוגל לקבוע בעצמו מהו הטיפול הראוי ביותר עבורו, אנו סומכים על בן הזוג השני שיקבל את ההחלטה הטובה ביותר שאפשר, בהתבסס על עצות מבני משפחה, חברים, מורים רוחניים, ורופאים.

באושר נכנסים אנו למחויבות זו ומתחייבים לקבל עלינו אחריות זו.

והכל שריר וקיים.

הכלה \_\_\_\_\_\_\_\_\_\_\_\_\_ החתן \_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_ עד \_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_ עד \_\_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_\_